เรื่องร้องเรียน: ช่วยกวดขัน การทำงานของครูและเจ้าหน้าที่ รร.กันตทาราราม สำนักงานเขตธนบุรี กทม สืบเนื่องจาก เห็นเด็ก นร. โพสต์ใน face และ caption ว่า เมื่อครูไม่มาสอน ผู้ปกครอง จึงได้สอบถามเด็ก จึงได้ทราบว่า 1. ครูไม่อยู่  คือ ครู อxxxx ได้ออกไปซื้อไส้กรอก เพื่อมาทอดขายให้นักเรียน ทิ้งห้องเรียนหลายครั้ง และกลับมาไม่ทัน เป็นหลายๆ ครั้ง  และบางครั้งก็สลับวิชากันสอนกับครูคนอื่น แต่ก็ไม่เข้าสอน ทำให้บางห้อง ไม่มีครูสอน ทั้งๆ ที่ รร. มีปัญหาขาดครูสอน ที่รอบรรจุ  2. ครูมาสาย เช่น ครูวิxxx  มาสาย แต่ให้ธุรการเข้าคุมเด็กแทน เป็นบ่อยๆ   3. ครูไปหาหมอ เช่น ครูจxxx ไม่มาสอนทั้งวัน  4. ธุรการ ไม่มาทำงานในช่วงปิดเทอม คือปิดพร้อมครู เข้าเวรเหมือนครู มีวันลากิจ พักร้อน และปิดเทอมได้ด้วย ตลอดหลายปีที่ผ่านมา   ถ้าเป็นอย่างที่ผู้ปกครองแจ้ง ถือว่าบุคคลเหล่านี้ เปลืองภาษี ขาดความรับผิดชอบในหน้าที่ ผู้บริหารไม่ลงไปดูแลกวดขัน ปล่อยปะละเลย   อยากให้ตั้งใจทำงานเพื่อนักเรียน ถ้าไม่อยากทำ ก็ควรลาออก
การดำเนินการของเจ้าหน้าที่: จากข้อร้องเรียนที่กล่าวถึงครูและเจ้าหน้าที่ของโรงเรียนกันตทาราราม นั้น สำนักงานเขตธนบุรีได้ประสานข้อมูลกับทางโรงเรียนฯ เรียบร้อยแล้ว ซึ่งโรงเรียนฯ ได้ชี้แจงรายข้อ ดังนี้  1. กรณีครูออกไปซื้อไส้กรอก เพื่อมาทอดขายให้นักเรียน		โรงเรียนได้ดำเนินการเฝ้าระวังการจำหน่ายผลิตภัณฑ์ไส้กรอกจากสาธารณรัฐประชาชนจีน ตามหนังสือสำนักอนามัย (กองสุขาภิบาลอาหาร) ที่ กท 0714/8033 ลงวันที่ 11 สิงหาคม 2566 เรื่องการดำเนินการเฝ้าระวังการจำหน่ายผลิตภัณฑ์ไส้กรอกจากสาธารณรัฐประชาชนจีน จึงมอบหมายให้ข้าราชการครูที่รับผิดชอบในการจัดซื้อสินค้ามาจำหน่ายในสหกรณ์โรงเรียน เป็นผู้ดำเนินการจัดซื้อไส้กรอก ในระหว่างเดือนสิงหาคม – กันยายน 2566 นี้ เพื่อความปลอดภัยของนักเรียนและบุคลากร โดยไม่ได้ใช้เวลาในการจัดการเรียนการสอนไปจัดซื้อแต่อย่างใด ซึ่งจะไปในช่วงเวลาหลังเลิกเรียน หรือช่วงพักกลางวันของนักเรียน   ส่วนในเรื่องการสลับชั่วโมงสอนนั้น เนื่องจากโรงเรียนมีครูย้ายไปต่างสำนักงานเขต 1 คน โอนย้ายกลับภูมิลำเนา 1 คน ลาออกไปบรรจุสังกัดอื่น 1 คน และไปเข้ารับการอบรมจำนวน 1 คน จึงทำให้ครู ไม่เพียงพอ ทางโรงเรียนจึงให้มีการสอนประจำชั้นและสลับชั่วโมงสอนตามบริบทวิชาของกลุ่มสาระการเรียนรู้นั้น ๆ   2. กรณีครูมาสาย ข้าราชการครูมีนัดหมายกับแพทย์และได้แจ้งกับทางโรงเรียนว่าขอสลับชั่วโมงสอน โดยไม่กระทบกับการเรียนการสอนแต่อย่างใด   3. ข้าราชการครูไปหาหมอทั้งวัน ไม่มาสอนนั้น 		ข้าราชการครูที่ผู้ร้องเรียนอ้างถึงนั้นมีอายุค่อนข้างมาก มีโรคประจำตัว ต้องพบแพทย์และรักษาอย่างต่อเนื่อง จึงไม่สามารถมาปฏิบัติงานได้ และได้ปฏิบัติตามระเบียบสำนักนายกรัฐมนตรี ว่าด้วยการลาของข้าราชการ พ.ศ. ๒๕๕๕ อย่างถูกต้อง  4. ธุรการไม่มาทำงานในช่วงปิดเทอม 		เจ้าพนักงานธุรการของโรงเรียนผู้ร้องเรียนอ้างถึงปัจจุบันเป็นข้าราชการกรุงเทพมหานครสามัญ ตำแหน่งเจ้าพนักงานการเงินและบัญชี ซึ่งเป็นผู้อุทิศเวลาให้กับทางราชการอย่างแท้จริง มาปฏิบัติงานสม่ำเสมอ ไม่เคยสาย และในวันหยุดราชการยังร่วมปฏิบัติหน้าที่เวรประจำวันหยุดควบคู่กับข้าราชการครู ในระหว่างปิดภาคเรียนยังมาปฏิบัติงานอย่างต่อเนื่อง หากมีการหยุดก็จะใช้การลาพักผ่อนที่ข้าราชการกรุงเทพมหานครสามัญสามารถลาได้ ตามระเบียบสำนักนายกรัฐมนตรี ว่าด้วยการลาของข้าราชการ พ.ศ. ๒๕๕๕  (หมายเหตุ - แม้ข้าราชการฯ ผู้ที่ถูกอ้างถึง...
ความเห็นของผู้แจ้ง: ระบบดีครับ ช่วยกันเป็นระบบดีครับ ถ้าจะเป็น ผอ ที่ดี ก็ต้องมีความรับผิดชอบให้มากๆ เวลาย้ายไปที่อื่น จะได้ทำงานเป็น
พื้นที่: แขวงตลาดพลู เขตธนบุรี กรุงเทพมหานคร